Vilinska Nova vas: Vilinski sosedski sprehod
2025-12-18 17:30 - 18:30 (Europe/Paris) | Maribor center / Začetek pred Doživljajskim igriščem
Svetleča sosedska povorka, 0+
Ste za prav posebno svetlobno popotovanje po soseski? Podali se bomo od Doživljajskega igrišča do Knjižnice Nova vas, kjer bo pohod kronan s spektakularnim svetlobnim vrhuncem. Vabljeni vsi – majhni in veliki vilinci!

Povezava do originalnega članka

Praznični koncert mladih jazz glasbenikov
2025-12-18 17:00 - 19:00
Šolska kulturna produkcija, koncert, 5+
V Vilinskem mestu zasijejo sijejo tudi zvezde jutrišnjega dne. Mladi glasbeniki, ki delujejo v okviru izobraževanja na oddelkih za jazz Konservatorija za glasbo in balet Maribor, bodo za ogrete dlani poskrbeli z jazzovskimi uspešnicami in praznično obarvanimi skladbami, ki v tem času seveda ne smejo manjkati. In navdušeni bomo spoznali, da bo nebo nad mestom, tako polnem talentov, sijalo in žarelo še dolgo!

Povezava do originalnega članka

Vilinska Nova vas: Vilinska pravljična urica
2025-12-18 17:00 - 18:00
Pravljice za otroke, 3+
Prisrčno vabljeni vstopiti v čarobni svet pravljic, kjer vas v svetlobnem objemu knjižnic v Novi vasi pričakujejo skrivnostne zgodbe in domišljijski svetovi. Dovolite jim, naj vas začarajo in prevzamejo – po vilinsko!
Prisluhnite nežnem pravljičarskem šepetanju in se skupaj z najmlajšimi podajte na očarljivo pot sanjarjenja, novim dogodivščinam naproti…

Povezava do originalnega članka

Vilinska Nova vas: Vilinski kavbojski ples
2025-12-18 16:30 - 17:30 | Maribor center / Doživljajsko igrišče
Skupinski plesni nastop, 7+
Kavbojski plesi so pravi hit (ne le vilinskih) zabav. Zato zimski šal hitro zamenjajte s kavbojsko rutico in že vas bo šolska kantri skupina Ludvik zasukala v ritmih kavbojske glasbe. Mimogrede se boste naučili plesnih korakov, s katerimi boste zvezda zabave!

Povezava do originalnega članka

Šege in navade ob božiču
2025-12-18 16:00 - 19:00 | Maribor center / Vilinska rokodelnica
Za otroke, 7+
Slovence odlikuje pravo pravcato bogastvo šeg in navad, med katerimi je seveda cel kup, povezanih z zimskim časom in prazniki. Katere so? Kakšno je bilo praznovanje nekoč in zakaj so se ga nekateri bali? In kako so poskrbeli, da jih je vse leto spremljala sreča?

Povezava do originalnega članka

Vilinska Nova vas: Vilinski lampioni
2025-12-18 15:00 - 16:30 | Doživljajsko igrišče
Ustvarjalna delavnica, 5+
Pridružite se predprazničnem skupnem ustvarjanju. Izdelajte viseči lampijon, s katerim se boste nato, oviti v njegovo prijazno svetlobo, skupaj s sosedi podali na sprehod. Prinesite le dobro voljo, za materiale ter navdih bodo poskrbeli vilinke in vilinci, za tople napitke in sladke grižljaje ter krepčila pa sosedska vilinska stojnica.
Dobrodošli v vilinski Novi vasi!

Povezava do originalnega članka

Kreativarna: Izdelaj praznično stop-motion aimacijo
2025-12-17 18:00 - 20:00 | Maribor center / Koroška cesta 8
Vrača se Kreativarna z Beti Trstenjak in Melani Kumin. Decembrska delavnica bo v ospredje postavila izdelavo prazničnih stop-motion animacij, potekala pa bo na novem prazničnem prizorušču Čarobnega Maribora: na Koroški cesti 8.

Kreativarna se ponovno odpira v sredo, 17. decembra 2025, ob 18. uri v prostorih na Koroški cesti 8. Na delavnici bomo v manjših skupinah izdelali kratke animirane filme v tehniki stop-motion na podlagi izžrebanih prazničnih pojmov (npr. snežak, zvezde, čaj…). Vsak udeleženec bo lahko spoznal postopek izdelave kratkega animiranega filmčka – od ideje do snemanja in montaže. Na koncu si bomo skupaj ogledali in pokomentirali ustvarjene praznične filmčke. Za izdelavo bomo uporabili brezplačne programe (npr. aplikacija Stop Motion Studio), ki bo otrokom omogočila, da doma raziskujejo svoje ideje še naprej.
Delavnica je brezplačna. Ciljna skupina: za starost 10+
Prijave se zbirajo na dan delavnice ob prihodu na delavnico.

Povezava do originalnega članka

Koledovanje Mariborsko
2025-12-16 11:00 - 20:00 | Maribor center
V torek, 16. decembra 2025, bodo praznične melodije napolnile ulice Maribora, ko bodo koledniki in kolednice s svojim petjem v mesto prinesli čarobnost prazničnih dni.

11.00–12.00: Otroško koledovanje
Praznično dopoldne s pesmijo in nasmehi najmlajših po mestnem središču.Lokacija: Mestno središče Maribora
17.30–19.30: Mariborsko koledovanje
Večerno koledovanje s pevci in glasbeniki, ki bodo z ubranim petjem napolnili staro mestno jedro.Lokacija: Mestno središče Maribora
20.00: Koledniški karaoke after
Zaključek dneva v sproščenem ritmu petja in druženja.Lokacija: Vetrinjc – Bar Coda

Pridružite se glasbenem doživetju, ki vas bo navdalo z veseljem in toplino!

Povezava do originalnega članka

Martin Krpan reši Dunaj
2025-12-14 11:00 - 12:00 | Maribor center / Dvorana generala Maistra
2. predstava abonmaja Kekec 2025/2026
Le kdo ne pozna znamenitega tihotapca z Vrha pri Sveti Trojici, ki ga je zaradi prekupčevanja z angleško soljo preganjala sama avstrijska oblast, sicer pa dobrodušnega in poštenega hrusta, ki je s svojo zvesto kobilico in gorjačo, izklesano iz najlepše dvorne lipe, premagal velikana Brdavsa, strah in trepet cesarskega mesta? Seveda gre za Martina Krpana, naslovnega junaka prve slovenske umetne pripovedke in njegovo dunajsko prigodo, ki jo je njegov avtor prvič objavil leta 1858 v Slovenskem glasniku z namenom, da bi v njej soočil predstavnika slovenskega kmečkega življa, človeka velike telesne in umske moči, ki je s svojim robatim in bistrim ponosom kos zvijačnosti višje gospode.
Režiserka Katja Pegan, ki je hkrati tudi avtorica dramatizacije in se osredotoča na prvi – bolj znani – del Levstikove pripovedke o Martinu Krpanu z Vrha pri Sveti Trojici, ki se konča z Martinovo zmago nad Brdavsom, je besedilo priredila za tri igralce, ki odigrajo več vlog, in pianista, k sodelovanju pa povabila še kostumografa in scenografa Andreja Vrhovnika in oblikovalca svetlobe Jako Varmuža.
Predstava traja 50 min.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.
OPOZORILO: OD 1. DO 7. VRSTE SEDIJO OTROCI, OD 8. DO 17. VRSTE SEDIJO SPREMLJEVALCI. OTROCI LAHKO SEDIJO SKUPAJ S SPREMLJEVALCI OD 11. DO 17. VRSTE ALI NA BALKONU.
Ker želimo otrokom omogočiti nemoteno spremljanje predstave, smo prvih deset vrst v dvorani rezervirali zanje. Spremljevalci lahko sedite od 11. vrste nazaj ali na balkonu, enako velja za spremljevalce, ki želijo sedeti skupaj z otroki. Vljudno prosimo za upoštevanje sedežnega reda in se vam zahvaljujemo za razumevanje.

Povezava do originalnega članka

Uptempo Pulse
2025-12-13 22:00 - 2025-12-14 05:00 | Maribor center / Dvorana Gustaf Pekarna
Uptempo celovečerecUPTEMPO PULSE
@ Dvorana Gustaf Maribor Slovenia
@ Saturday, 13.12.2025
MUSIC POLICY
uptempo – pi pi pi – zag – microwave – bouncy – early uptempo – and more shitty sounds
NASTOPAJOČI
KURWASTYLE PROJECT | 1st time in Slovenia | CZ
KROSS | Hard Solution | SK
FALTO | Hard Solution | SK
PAYMON | Slovenia goes Hardcore, Factory of Sound | SI
RAGEFURY | Slovenia goes Hardcore, Factory of Sound | SI
SKULLBASHER | Slovenia goes Hardcore, Factory of Sound | SI
VSTOPNICE
EVENT TICKETS

** Fizične lokacije: Petrol – 3dva – Shell
HARDCORE IS OUR RELIGION!Povezava do originalnega članka

Za dober finiš: Mladi & dobra glasba
2025-12-13 17:00 - 20:00, 2025-12-12 17:00 - 20:00 | Maribor center / Vilinska dvorana
Šolska kulturna produkcija, koncert, 5+
Glasbeni večer za vse okuse, ki poboža ušesa in nariše ponosen nasmeh. V soj odrskih žarometov bodo namreč stopili najmlajši solisti in zasedbe, ki pod vodstvom mentorjev vse leto predano pilijo svoje glasbeno znanje. Že več kot 19 let jim KUD Coda omogoča, da razprejo krila in poletijo daleč – med širna glasbena obzorja. Poletimo z njimi!

Povezava do originalnega članka

Snežinkanje
2025-12-13 17:00 - 18:00 | Maribor center / Vilinska igralnica
Pravljica in ustvarjalna delavnica, 3 +
Brali bomo slikanico Snežinkanje, kitajsko slovenska slikarka Huiqin Wang pa bo na koncu pripravila likovno ustvarjalnico. Povzela bo zgodbo v kitajščini, skupaj boste risali snežinke in se spoznavali z osnovami kitajskega slikarstva in pismenke. Si želite napisati svoje ime v kitajskih pismenkah?
»Navdih za slikanico sem dobila nekega poznojesenskega dne med opazovanjem »helikopterčka«, ki je počasi in zibaje se padal z ene od vej mogočnega javorja vse do tal. Ta prizor je priklical mir, ki me je za hip odtrgal od skrbi. Od tam do slikanice Snežinkanje je bila dolga pot. »Helikopterček« je postal snežinka, zaplato zelenja ob cesti pa je zamenjalo živahno igrišče sredi mesta. A osnovna zamisel je ostala nespremenjena. Želela sem napisati zgodbo, ki bi prebudila občutja lepote, nežnosti in hvaležnosti – v odnosu do narave in soljudi. Pa tudi v odnosu do jezika, ki je čudovito orodje v rokah domišljije in s svojim simbolnim pomenom bogati naš svet. K pisanju me je spodbudilo tudi opažanje, da smo se kot družba sprijaznili s potrebo po stopnjevanju dražljajev, da še lahko vidimo, slišimo, občutimo. V resnici s tem izgubljamo najgloblji mir in padamo v otopelost, ki se seli tudi med najmlajše. S Snežinkanjem sem želela izpisati tiho hvalnico spokojnosti, kakršna se rodi v duši, ko na mesto zapade prvi sneg.«
Miljana Cunta, avtorica slikanice Snežinkanje.
Ilustracije so delo Lili Saje Wang.

Povezava do originalnega članka

Vilinske kuharije: Božični cup cakes in mufini
2025-12-13 11:00 - 12:00
Kulinarična delavnica, 5+
December je čas za peko prazničnih dobrot. In ker so vilinke in vilinci strašansko sladkosneda bitja, bomo napekli kup piškotov, s katerimi se bodo lahko sladkali. Tu bodo tudi vilinski mufini, ki ne spominjajo po naključju na gradove. O ja, pripravlja se kraljevsko sladkanje pod vodstvom izurjenega mojstra Jureta Kačičnika, ki bo vilinske kuharčke naučil osnov kuhanja in peke pa tudi pogrinjanja ter bontona pri mizi.
Število mest je omejeno; velja mlinarjevo pravilo oz. vrstni red prijav.
Prijavno mesto: vsak petek in sobota v Vilinskem dvoru v Vilinski igralnici. Zbirno mesto je pri vhodu v Vilinski dvor, nato se sprehodimo do skrivne vilinske pekarne v bližini (Astoria, 1. nadstropje).

Povezava do originalnega članka

Kako nastane slika?
2025-12-13 10:00 - 13:00 | Maribor center / Vilinska igralnica
Ustvarjalna delavnica, 5+
Ste vedeli, da si mora slikar najprej napeti in pripraviti platno? Kako? Pokukajmo v zakulisje umetniškega ustvarjanja ter se preizkusimo v igri čopičev in barv.

Povezava do originalnega članka

Vilinski lov: Iščemo skrite živali
2025-12-13 10:00 - 11:00 | Maribor center / Vilinski atrij
Vilinski sprehod, 6+
Morda se nam zdi, da v urbanih mestnih okoljih ne naletimo na prav veliko živali, z izjemo golobov in domačih ljubljenčkov. A če na svoje mesto pogledamo skozi vilinske oči, jih bomo odkrili cel kup! Na vodenem sprehodu bomo debelo uro iskali skrite živali in odkrivali mestne zgodbe, povezane z njimi. S pomočjo posebnega zemljevida in namigov bomo reševali tudi čisto pravo križanko ter si morda prislužili celo nagrado. Udobno se obujte in – na lov!

Povezava do originalnega članka

Plesna predstava: Come together (right now)
2025-12-12 20:00 - 2025-12-13 20:00 | Kulturni inkubator
PLESNA PREDSTAVA
COME TOGETHER (RIGHT NOW)
Petek in sobota, 12. in 13. december 2025 // vsakič ob 20. uri // Kulturni inkubator
V petek 12. decembra 2025, bo ob 20. uri v Kulturnem inkubatorju premiera plesne predstave Come together (right now). Naslednji dan, v soboto, 13. decembra 2025, prav tako ob 20. uri v Kulturnem inkubatorju sledi še ponovitev predstave. Vstop je prost.
Prižgemo namišljeni ogenj in plešemo okoli njega. Na najbolj poenostavljen in najbolj metaforičen način praznujemo dejstvo, da smo skupaj in da plešemo. Naša gibanja so vodena z užitkom in željo, da ta trenutek nikoli ne mine. Koreografija, ki temelji na ikonični pesmi Beatlov, vedno išče naslednji ples, naslednji trenutek, ko se bomo ponovno povezali in izvedli še en gib, ki si ga želimo deliti. “One thing I can tell you is you got to be free!” – Ne bi bilo slabo, kajne?
V času vseprisotne polarizacije je »združimo se (zdaj takoj)« povabilo k medsebojnemu približevanju. Ni presenetljivo, da se danes oziramo nazaj k obdobju, ko so na oder stopili beat pesniki, glasbeniki in hipiji. Tako kot takrat se tudi danes soočamo z globalno krizo, ki nima enostavnih rešitev – čeprav bi jih morda lahko imeli: združimo se, ljubimo namesto da bi se bojevali … in podobno. Morda zveni patetično, celo utopično. A mi ostajamo prizemljeni in praktični sredi tega viharja. Sprašujemo se: kako lahko znova povežemo tisto, kar je bilo vedno povezano? Ples in glasbo? Dve telesi? Osem teles? En gib in vse naslednje?
Kako se lahko ujamemo – telesno, prostorsko, čutno? Kako dopolniti, kar je nepopolno? Kako postati uigrani, usklajeni, v ritmu?

Idejna zasnova in koreografija: Jasmina Križaj in Simon Wehrli // Glasba: Simon Wehrli // Kostumografija: Miri Strnad
Plesalci in soustvarjalci predstave: Neža Lampret, Deborah Iris Ačko Pušnik, Luka Oblak, Eva Peklar, Dora Domjanič, Vita Pavšič, Urška Kramberger, Maja Voglar Rodošek (ŠIK kolektiv)
Produkcija & koprodukcija: Plesna izba Maribor, MKC Maribor

Povezava do originalnega članka

LGBT film: Kaktusove fige
2025-12-12 20:00 | IntimniKino v GT22
41. festival LGBT filma v Mariboru

Od srede, 10. decembra do petka, 12. decembra ob 20. uri v IntimnimemKinu v GT22. Vstopnine ni. Veseli bomo prostovoljnih prispevkov.
Petek, 12. 12. // 20.00
Kaktusove fige (Sabar Bonda/Cactus Pears)
Rohan Parashuram Kanawade, Indija, 2025, 113′, s slovenskimi podnapisi
Glavne vloge: Bhushaan Manoj, Suraaj Suman, Jayshri Jagtap
Produkcija: Lotus Visual Productions, Dark Stories, Moonweave Films, Taran Tantra Telefilms, Bridge PostWork
Tridesetletni Anand, ki živi v Mumbaju, je prisiljen preživeti desetdnevno žalovanje za svojim očetom na podeželju zahodne Indije. Sorodstvo ga nagovarja k poroki, ki naj bi pomirila njegovo mamo Suman, sam pa skriva svojo spolno identiteto, da ne bi prizadel mame, ki zdaj potrebuje podporo. Hkrati pa Anand vzpostavi nežen odnos z lokalnim kmetom, ki si prizadeva ostati neporočen. Ko se žalovanje za očetom konča, se mora Anand vrniti v Mumbaj, še prej pa se mora odločiti o usodi svojega razmerja, ki je nastalo pod pritiskom določenih okoliščin. – Številne mednarodne nagrade žirij in občinstva!
Festival v Maribor prinašajo Društvo za razvoj filmske kulture, Fundacija Sonda, ŠKUC in Mestna občina Maribor. Od 8. do 15. decembra bo potekal na različnih lokacijah po vsej Sloveniji. Več na: https://www.lgbtfilmfest.si/program

Povezava do originalnega članka

Čarobna delavnica: Ni vse zlato, kar se sveti
2025-12-12 18:00 - 19:00 | Maribor center / Koroška cesta 8
𝐏𝐨𝐳𝐨𝐫, 𝐦𝐚𝐣𝐡𝐧𝐢 𝐮𝐬𝐭𝐯𝐚𝐫𝐣𝐚𝐥𝐜𝐢!

Vabljeni 𝐧𝐚 𝐂̌𝐚𝐫𝐨𝐛𝐧𝐞 𝐝𝐞𝐥𝐚𝐯𝐧𝐢𝐜𝐞, kjer bomo skupaj izdelovali praznične dekoracije, okraske in majhne umetnine.

Izdelovali bomo zlate okraske.

Dogodek je brezplačen – prinesite le dobro voljo in radovednost!

Povezava do originalnega članka

Štirje neustrašni 3+
2025-12-12 17:00 | Velika dvorana
Štirje neustrašni 3+

Saša Eržen po motivih Bremenskih godcev bratov Grimm / 45 min

Besedilo za predstavo Štirje neustrašni je nastalo po znani pravljici z naslovom Bremenski mestni godci, ki sta jo zapisala in leta 1819 izdala brata Grimm. Saša Eržen je zgodbo na pobudo režiserja Marjana Nečaka dramatizirala in posodobila. Ohranila je like iz prvotne zgodbe – osla, psa, mačko in petelina, a jih postavila v sodoben čas. Vendar je glavna ideja ostala v ospredju in enako živa, kot je bila v času nastanka zgodbe. Postarane in za svoje človeške
lastnike “neuporabne” živali pobegnejo od doma, se spoprijateljijo, pogumno preženejo razbojnike iz hiške v gozdu in odslej živijo skupaj v miru in prijateljstvu. Zastavili smo še nekaj vprašanj: Ali je naša vrednost merljiva samo skozi delo, ki ga opravljamo? Kaj pomeni biti skupaj, si pomagati? Kaj pomeni biti solidaren?

Nakup kart

Povezava do originalnega članka

Kako nastane slika?
2025-12-12 16:00 - 19:00 | Maribor center / Vilinska sobana

Zimski Maribor (nekoč)
2025-12-12 16:00 - 19:00 | Maribor center / Vilinska igralnica
Ustvarjalna delavnica, 7+
Kako so otroci preživljali zimo nekoč? V časih črno-belih fotografij in zim, ki so mesto zasule s snegom? Kje so se družili, kje igrali, kje kepali in kje drsali?
Kako so se odpravili po opravkih ali v šolo, ko je sneg segal do pasu ali višje?

Povezava do originalnega članka

LGBT film: Sanjsko življenje
2025-12-11 20:00 | IntimniKino v GT22
41. festival LGBT filma v Mariboru

Od srede, 10. decembra do petka, 12. decembra ob 20. uri v IntimnimemKinu v GT22. Vstopnine ni. Veseli bomo prostovoljnih prispevkov.
Četrtek, 11. 12. // 20.00
Sanjsko življenje (Une vie rêvée/Somewhere in Love)
Morgan Simon, Francija/Belgija, 2024, 96′, s slovenskimi podnapisi
Glavne vloge: Valeria Bruni Tedeschi, Félix Lefebvre, Lubna Azabal, Dylan Guedj, Gédéon Kay, François De Brauer, Antonia Buresi, Tya Deslauriers
Produkcija: Trois Brigands Productions, Wild Bunch Production, Frakas Productions
Distribucija: Cenex
52-letna Nicole in njen 19-letni sin Serge živita v socialnem stanovanju v predmestju Pariza. Ko se bliža božič, Nicole prekličejo čekovno knjižico in kreditno kartico, kar zaplete njuno življenje in razmerje. Serge je že naveličan maminih obljub in žurerskih izpadov, zato se odseli. Nicole ostane sama in prestaja zelo težko obdobje, ko ji edino tolažbo prinese srečanje z Noro, lastnico lokalnega bara. Toda ali se bo sin sprijaznil s spremembami, ki jih doživlja mama, in kako bo svojo drugačnost sprejela sama Nicole?
Festival v Maribor prinašajo Društvo za razvoj filmske kulture, Fundacija Sonda, ŠKUC in Mestna občina Maribor. Od 8. do 15. decembra bo potekal na različnih lokacijah po vsej Sloveniji. Več na: https://www.lgbtfilmfest.si/program

Povezava do originalnega članka

Krožek Elene Baškirove
2025-12-11 19:30 - 21:30 | Maribor center / Dvorana Union
2. koncert Komornega cikla 2025/2026
Albena Danailova, violina
Mohamed Hiber, violina
Adrien La Marca, viola
Ivan Karizna, violončelo
Pablo Barragán, klarinet
Elena Baškirova, klavir
Spored
Antonín Dvořák: Tercet v C-duru, op. 74, za dve violini in violo
Béla Bartók: Kontrasti za violino, klarinet in klavir
Bohuslav Martinů: Duo št. 1 za violino in violončelo, H 157
***
Antonín Dvořák: Kvintet za klavir, dve violini, violo in violončelo v A-duru št. 2, op. 81
Pianistka Elena Baškirova je ena izmed tistih izjemnih umetnic, ki se ne silijo v ospredje, a s svojim vplivom, znanjem, ustvarjalnostjo in predanostjo kljub temu igrajo pomembno vlogo na vrhunski mednarodni glasbeni sceni. Elena Baškirova se zaveda pomena lastne tradicije in se zavzema za njeno posredovanje. V Moskvi rojena glasbenica se je igranja na klavir učila pri svojem očetu, slavnem pianistu in glasbenem pedagogu Dmitriju Baškirovu, kmalu po študiju pa je skupaj z Gidonom Kremerjem, svojim prvim soprogom, zapustila Rusijo in se ustalila v Berlinu. Umetniško se je začela udejstvovati predvsem po Evropi in v Izraelu in si zgradila razvejano koncertno kariero. Leta 1988 je ustanovila Mednarodni festival komorne glasbe v Jeruzalemu, nad katerim še danes umetniško bdi. Festival je zibelka novih kreativnih sodelovanj in Elena Baškirova poskuša s pomočjo glasbe navezovati vezi, ki presegajo pereče politične, nacionalne in verske razklanosti, podobno kot to počne njen sedanji partner v umetnosti in življenju, Daniel Barenboim, z orkestrom Zahodno-vzhodni Divan. Njen jeruzalemski festivalski program narekuje smernice za program komornega festivala »intonations«, ki poteka v Berlinu.
Zasedba, ki jo je Elena Baškirova zbrala za koncert v Mariboru, je sestavljena iz vrhunskih glasbenikov: Albena Danailova je koncertna mojstrica Dunajskih filharmonikov, Mohamed Hiber je koncertni mojster številnih prvovrstnih orkestrov in stalni koncertni mojster orkestra Zahodno-vzhodni Divan, violist Adrien La Marca, violončelist Ivan Karizna in klarinetist Pablo Barragán pa so mednarodno iskani koncertni instrumentalisti, ki so prejeli vrsto uglednih nagrad. Zasedba bo v naš abonmajski cikel vnesla nekaj festivalske enkratnosti z izvirno zasnovanim programom, v katerem bodo glasbeniki suvereno privzemali različne vloge v komornoglasbenem ustvarjanju.
Spored je sestavljen iz bogate srednjeevropske komorne glasbe. Dvořákovemu Tercetu za dve violini in violo bodo sledili Bartókovi Kontrasti, energični trio, ki vplive ljudske glasbe združuje z elementi sočasne moderne glasbe, ter Martinůjev izrazno močni Duo za violino in violončelo. Težišče koncerta pa je ena od mojstrovin komorne glasbe 19. stoletja, priljubljeni Dvořákov Klavirski kvintet v A-duru.
Programska knjižica 2025/2026
Vstopnice:
Redna cena: 19 €
Upokojenci in invalidi: 11 €
Študenti, dijaki: 5 €
Družinska vstopnica: 17 € (odrasli), 5 € (otrok)
E-nakup abonmaja Komorni cikel

Povezava do originalnega članka

Pijani čoln v Vetrinjcu
2025-12-11 19:00 - 21:00 | Maribor center / Studio
Mariborska skupina PIJANI ČOLN se po letu dni vrača v Vetrinjca s pesmimi z drugega albuma. Po pesmih s Pajčevine, ki so lani z občuteno glasbeno in poetsko prefinjenostjo, z izjemno melodičnostjo, nikoli na račun glasbene strukturiranosti, a zato s čutom za skladnost, opozorile nase tiste, ki še poslušajo Glasbo in Poezijo. Zdaj prihajaja Čas. Kakšen bo bomo preverili v Vetrinjcu.
Na odru bodo Bojan Tomažič, Slobodan Boban Janković, Reinhard Padinger in Ema, premierno bo prikazen, po Beti in Pijani čoln, tretji videospot Pajčevina, ki ga je za skupino ustvaril multimedijski umetnik Jože Slaček. Čarobnemu decembrskemu dogodku primerno se bo skupini na pridružil Magic Wladimir in Pijani čoln bo izvedel pesem December. Gostitelj dogodka bo stand up komik Rene.

Povezava do originalnega članka

Alpski Ranko
2025-12-11 18:00 - 19:00 | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja POPUP Teater.
Tretji, zadnji del komične trilogije superzabavnega Ranka Babića!
10 polnih let, skupaj več kot 630 ponovitev pred polnimi dvoranami širom po Sloveniji in skoraj 200.000 obiskovalcev prvih dveh uspešnic, Moška copata in Kriza srednjih let! Občinstvo pa spet in spet želi… »Ranko, šeeeeeeeeeeeeeeee!«
Ranko se na veliko veselje občinstva vrača na odre z novo zabavno predstavo ALPSKI RANKO.
Rojen v Sloveniji je odraščal v bosanski družini in to je taka posebna etno vzgojna kemija. Ko je spoznal ljubezen svojega življenja, se poročil, dobil dve hčerki, so prav te tri njegove punce postale navdih za veliki uspešnici, komediji Moška copata in Kriza srednjih let. Ampak čas teče in na vidiku so nove stresne življenjske situacije! Kako se zdaj Ranko bori s puberteto starejše hčerke? Je dejansko pripravljen na njene zmenke, bodoče ‘zete’, na šminkanje, novo modo? Bo ob vsem tem stresu lahko dohajal svojo ženo v spalnici, saj njena spolna moč z leti raste, njemu pa pada?! Kako je preživel težko obdobje vegetarijanstva, ki mu ga je predlagala žena? So meditacija, dihalne vaje, zdravo življenje res ključ do srečnega življenja? Kako njegovi balkanski vzorci vzgoje in načini razmišljanja vplivajo na njegovo sedanje življenje. Je res vsak dan bolj podoben svojemu fotru? Zakaj je podalpski Bosanc vsak dan bolj nostalgičen po starih časih?
Morda mu bo pri vseh teh vprašanjih v pomoč kolega Admir Baltić, ‘special guest star’, vrhunski stand-up komik in poznavalec skrajno pomembnih življenjskih vprašanj! Morda bosta skupaj rešila sebe in svet?! Verjetno ne, a smeha bo za izvoz!
Oglejte si novo, smešno pustolovščino Ranka Babića, ki vas bo s prijateljem Admirjem spet zabaval v svojem klasičnem slogu – sproščeno in do konca iskreno!

Povezava do originalnega članka

LGBT film: Mea culpa + pogovor z režiserjem
2025-12-10 20:00 | Mea-culpa-2
41. festival LGBT filma v Mariboru

Od srede, 10. decembra do petka, 12. decembra ob 20. uri v IntimnimemKinu v GT22. Vstopnine ni. Veseli bomo prostovoljnih prispevkov.
Sreda, 10. december // 20.00
Mea culpa (كذبة بیضاء)
+ pogovor Petre Meterc z režiserjem Patrickom Tassom
Patrick Tass, Belgija, 2024, 72′, s slovenskimi podnapisi
Nastopajo: Randa Tass, Patrick Tass, Diana Tass, Simon Tass, Bryn Watkins
Produkcija: Ellen Meiresonne, Atelier Graphoui
Skozi posnetke osebnega arhiva spremljamo dinamiko odnosa med libanonsko materjo in palestinsko-libanonskim sinom, ki živi v Belgiji. Laži in krivda so v središču njunega odnosa. Sin je v preteklih letih zbral mamina avdio sporočila in videoklice in jih zdaj pretvarja v skupni portret njenega življenja v Libanonu in svojega v Belgiji. Deljenje skupnih trenutkov in spominov ga spodbudi k izpraševanju samega sebe, tudi svoje istospolne identitete. Dokumentarec raziskuje povezave med nacionalno in spolno identiteto mladega palestinskega emigranta.
Festival v Maribor prinašajo Društvo za razvoj filmske kulture, Fundacija Sonda, ŠKUC in Mestna občina Maribor. Od 8. do 15. decembra bo potekal na različnih lokacijah po vsej Sloveniji. Več na: https://www.lgbtfilmfest.si/program

Povezava do originalnega članka

Maribere: Opraviti z Eddyjem
2025-12-10 19:00 - 21:00 | Maribor center / Projektni prostor Freske
Edouard Louise (rojen kot Eddy Belleguelle) v avtobiografskem romanu govori o svojem odraščanju v revni družini na francoskem podeželju. Nasilje je bilo del njegovega vsakdana, saj je izstopal iz večine. Bil je suhljat najstnik, za katerega so sumili, da je gej. Posledica tega je bilo pogosto fizično nasilje predvsem s strani vrstnikov. Njegovo otroštvo je bilo tudi prežeto z revščino – znošena in strgana oblačila, verižno kajenje odraslih in pogosta brezposelnost enega ali obeh staršev.
Kljub pritiskom okolice je uspel ostati zvest samemu sebi in priti ven iz tega okolja na fakulteto in v francosko prestolnico.

Edouard Louise (1992) je francoski pisatelj in sociolog. Prvi v družini je šel študirat. Napisal je več romanov. V intervjujih je večkrat povedal, da piše o temah, ki se mu zdijo pomembne, na način, da bralca vzpodbudi k razmišljanju in akciji. Ko se zgodijo premiki na enem področju, zamenja stil in temo pisanja. O svojem odraščanju je ob romanu Opraviti z Eddyjem napisal tudi krajši deli Kdo mi je ubil očeta, Boji in preobrazbe neke ženske ter roman Spremeniti se: metoda.

Opraviti z Eddyjem je prvi roman Edouarda Louisa, ki je bil izdan 2014. Ob izidu romana so kritiki sprva vztrajali, da življenje v Franciji v zdajšnjem času ni več tako, kot ga je opisal.

Preostali dogodki sezone:
14. 1. 2026 Ožbolj Ilaunig: Črni križ pri Hrastovcu
11. 2. 2026 Mihail A. Bulgakov: Mojster in Margareta
11. 3. 2026 Ana Schnabl: Mojstrovina
8. 4. 2026 Thomas Mann: Smrt v Benetkah13. 5. 2026 Manca G. Renko: Živalsko mesto
10. 6. 2026 Š. Jislová, T. Drahoňovská: Brez las
Vabljeni!

Povezava do originalnega članka

Čarobna delavnica: Praznične lutke
2025-12-10 18:00 - 19:00 | Maribor center / Koroška cesta 8
𝐏𝐨𝐳𝐨𝐫, 𝐦𝐚𝐣𝐡𝐧𝐢 𝐮𝐬𝐭𝐯𝐚𝐫𝐣𝐚𝐥𝐜𝐢!

Vabljeni 𝐧𝐚 𝐂̌𝐚𝐫𝐨𝐛𝐧𝐞 𝐝𝐞𝐥𝐚𝐯𝐧𝐢𝐜𝐞, kjer bomo skupaj izdelovali praznične dekoracije, okraske in majhne umetnine.

Dogodek je brezplačen – prinesite le dobro voljo in radovednost!

Povezava do originalnega članka

Ožuljeni jezik z gostjo Arielo Herček
2025-12-09 19:00 - 22:00 | Vetrinjski dvor
VEČER SLAM POEZIJE
OŽULJENI JEZIK Z ARIELO HERČEK
Torek, 9. december 2025 // 19.00 // Vetrinjski dvor
V iskanju sebe se najde veliko ljubezni; v trudu, ki se ga vloži v
iskanje prostora, kjer si lahko brez zadržkov to, kar si. In v trudu
veliko svetlobe, kot sonce, ki razpira nebo. In lahkote – pomaranča,
ki se jo razdeli. In v deljenju je pogum. Svoboda.

Lepota odprtih stvari.
(Ariela Herček, Krhki jezik / Delicate Tongue)

Prvi cikel slemovske poezije Ožuljeni jezik se je odvijal leta 2016, kar pomeni, da v Mariboru obeležujemo že deset let slemovske scene. Vsako leto se je zvrstilo med 8 in 10 prireditev, na katerih je nastopilo skupno preko 700 nastopajočih, na prireditvah pa smo doslej gostili že okrog 80 pesniških gostov in gostij. V Sloveniji smo v tem času dobili 9 državnih prvakinj in prvakov, ki so se pomerili tudi na EU prvenstvih v različnih evropskih mestih, dva od njih, Nika Gorišek in Mišel Amo Ristov, sta se uvrstila tudi na svetovno prvenstvo, kar je res odličen rezultat ter dokaz, da je slemovska poezija v Sloveniji kakovostna in aktualna.
Ožuljeni jezik poteka v obliki rednih mesečnih dogodkov z odprtim mikrofonom za avtorje in avtorice, ki ustvarjajo slemovsko poezijo, na vsakem dogodku pa se občinstvu v obliki kratkega moderiranega pogovora in branja predstavi tudi izbrana pesnica ali pesnik mlajše generacije z aktualno pesniško zbirko.
Naslednji Ožuljeni jezik bo potekal v torek, 8. decembra 2025, s pričetkom ob 19.00 uri na prizorišču BarCode v Vetrinjskem dvoru, literarna gostja tokratnega literarnega večera pa bo pesnica Ariela Herček, ki je letos pri založbi Kulturni center maribor v zbirki Frontier izdala pesniški prvenec z naslovom Krhki jezik / Delicate Tongue, dvojezično pesniško knjigo, ki skozi samoprevod raziskuje osebni in jezikovni razcep med angleščino in slovenščino.
Cikel Ožuljeni jezik pripravlja Mladinski kulturni center Maribor z roko v roki z izvedbenimi partnerji Narodnim domom Maribor, Kulturno-umetniškim društvom Coda ter Bando ferdamano v prvi slovenski zero waste kavarni BarCoda, gre pa za moderirane literarne dogodke tekmovalne narave z odprtim odrom za nastopajoče ter vključenim občinstvom, ki ima vlogo literarnega razsodnika in ocenjevalca. Dogodek bo kot običajno odprt za vse slamovske pesnice in pesnike, ki bi se ponovno ali prvič želeli predstaviti z izvirno interpretacijo avtorske poezije. Prijave nastopajočih zbiramo na naslovu ozuljenijezik@gmail.com ali preko zasebnega sporočila na facebook strani Slam zverin.
Prireditev bo povezovala performerka in moderatorka Mojca Frim, z literarno gostjo tokratnega dogodka Arielo Herček, ki je tudi sama aktivna članica mariborske pesniške skupine Slem zverine, pa se bo pogovarjala urednica in moderatorka Ajda Strajnar.
O literarni gostji tokratnega Ožuljenega jezika

Ariela Herček (Maribor, 1996) je pesnica in literarna prevajalka, dolgoletna članica društva Slam zverine. Njena poezija je bila objavljena tako v slovenskih kot mednarodnih antologijah, julija 2025 pa je pri založbi Kulturni center Maribor izšel njen dvojezični pesniški prvenec Krhki jezik / Delicate Tongue, v katerem raziskuje stičišča in vrzeli jezika, ljubezni in identitete.
O pesniškem prvencu Ariele Herček Krhki jezik / Delicate Tongue

Zbirka Krhki jezik / Delicate Tongue Ariela Herček je dvojezična pesniška knjiga, ki skozi samoprevod raziskuje osebni in jezikovni razcep med angleščino in slovenščino. V intimnem prepletu verzov pesnica razgrinja notranje boje, hrepenenja, ljubezni in osamljenost, pri tem pa ohranja tenkočutno izpovedno linijo. Pesmi pogosto temeljijo na resničnih izkušnjah, prežetih z nežnostjo, bolečino in ranljivostjo, ki jih jezik ne poskuša poenostaviti, temveč jih razpira v metaforično bogastvo. Angleščina kot jezik izraza in slovenščina kot jezik čustvenega sidrišča ustvarjata medprostor iskrenega avtoričinega glasu.
Pred nami so prazniki in čas obdarovanja, zato še povezava do mesta, kjer je mogoče knjigo tudi naročiti: https://zalozbaknjig.com/2025/08/06/ariela-hercek-delicate-tongue-krhki-jezik/
Vabljene in vabljeni na Ožuljeni jezik!

Dodatne informacije: petra.kolmancic@mkc.si; matic.acko@gmail.com
Dogodek organizira MKC Maribor – MKC Črka v sodelovanju z Bando ferdamano, Narodnim domom, KUD-om Coda in s finančno podporo Mestne občine Maribor in Urada RS za mladino. Dogodek spada v sklop literarnih prireditev, ki jih sofinancira Javna agencija za knjigo.

Povezava do originalnega članka
